**ÎN ATENȚIA CANDIDAȚILOR PARTICIPANȚI**

**LA EXAMENUL NAȚIONAL DE BACALAUREAT 2023**

**Accesul candidaților** în săli este permis pe baza actului de identitate, cel mai târziu cu 30 de minute înainte de începerea probei.

Elevii nu au voie să părăsească sala de examen mai devreme de o oră și jumătate de la distribuirea subiectelor în săli.

**Timpul destinat elaborării lucrării scrise** este de **trei ore**, socotit din momentul în care s-a încheiat distribuirea subiectelor fotocopiate pentru fiecare candidat.

Pentru elaborarea lucrării scrise, candidații trebuie să folosească **numai cerneală sau pastă de culoare albastră**, iar pentru executarea schemelor și a desenelor trebuie să folosească numai creion negru. Pentru proba scrisă la disciplinele matematică și geografie, candidații pot să utilizeze instrumente de desen.

**Este interzisă folosirea** în timpul probelor scrise a **mijloacelor de calcul**.

Se folosește **numai hârtia distribuită de către profesorii asistenți**.

Candidații care doresc **să corecteze o greșeală**, trebuie să **taie cu o linie orizontală fiecare rând din pasajul greșit.**

**Elevii nu pot comunica între ei.**

Se interzice să aibă, în sălile de examen, asupra lor, în obiectele de îmbrăcăminte sau încălțăminte, în penare și altele asemenea sau în băncile în care sunt așezați în sălile de examen, orice fel de lucrări: manuale, cărți, dicționare, culegeri, formulare, memoratoare, notițe, însemnări, rezumate, ciorne sau lucrări ale altor candidați etc., care ar putea fi utilizate pentru rezolvarea subiectelor.

**Candidații care încalcă regulile menționate sunt eliminați din examen**, ***indiferent dacă materialele/obiectele interzise au fost folosite sau nu***, indiferent dacă au fost introduse de aceștia ori de alți candidați, de cadre didactice din comisie sau de alte persoane și indiferent dacă ei au primit ori au transmis materialele interzise.

**Subiectele rezolvate pe ciornă sau pe foaia cu subiectele fotocopiate nu se iau în considerare.**

**PREȘEDINTE COMISIE JUDEȚEANĂ DE BACALAUREAT,**

**INSPECTOR ȘCOLAR,**

**prof. dr. Fejes Réka**